**Ռիկ Ջենեսթ** (անգլ.՝ Rick Genest, օգոստոսի 7, 1985(1985-08-07), Châteauguay, Roussillon, Մոնտերեժի, Քվեբեկ, Կանադա - օգոստոսի 1, 2018(2018-08-01), Մոնրեալ), կանադացի մոդել Մոնրեալից, առավել հայտնի է որպես Զոմբի Տղա (անգլ.՝ Zombie Boy)՝ մարդու կմախքի տեսքով դաջվածքների պատճառով։

Կենսագրություն
--------------

15 տարեկան հասակում Ռիկը ստիպված է եղել գլխուղեղի ուռուցքի հեռացման վիրահատություն կատարել, ինչը նրա մականունի՝ Զոմբի Տղայի ծագման պատճառն է դարձել։ Նույն տարիքում Ռիկը սկսել է դաջվածքներ անել։

### Հայտնիություն

2009 թվականին Ռիկն առաջին անգամ նկարահանվել է կինոյում։ 2010 թվականի մարտի 5-ին Facebook-ում ստեղծվել է ֆան-էջ՝ նվիրված նրան և նրա դաջվածքներին։ Շուտով այդ էջին բաժանորդագրվել է 1 526 224 օգտատեր (2011 թվականի մարտի 25-ի դրությամբ), ինչը, ի վերջո, հանգեցրել է նրան, որ նրան նկատել է Լեդի Գագայի նորաձևության տնօրեն Նիկոլա Ֆորմիչետին։

Zombie Boy (Լուսանկարը՝ Քոլին Սինգեր)
2011 թվականի հունվարի 19-ին Ջենեսթը գովազդել է Mugler-ի աշուն-ձմեռ նոր տղամարդկանց հավաքածուի մի քանի կոստյում, դա տեղի է ունեցել այն բանից հետո, երբ նկատել է Ֆորմիչետտին։ Դրանից հետո Նիկոլան խնդրել է Լեդի Գագային, որ Ռիկը մասնակցի տղամարդկանց նորաձև հագուստի ցուցադրությանը, ինչն ի սկզբանե նախատեսված չէր։ Ցուցադրությունն ուղեկցվել է Մարիանո Վիվանկոյի նկարահանած տեսանյութով, որում ցուցադրվել է Ռիկը։

Ռիկը նաև նկարահանվել է Լեդի Գագայի «Born This Way» տեսահոլովակում, որտեղ երգչուհու դեմքին նույնպես նկարված են եղել մարդու կմախքը պատկերող դաջվածքներ։

Այնուհետև նա մասնակցել է մի շարք նախագծերի, ինչպես նաև նկարահանվել է այնպիսի ֆիլմերում, ինչպիսիք են 2013 թվականի ամերիկյան «47 ռոնիններ» ֆիլմը և բրիտանական «Լուռ վկա» հեռուստասերիալը։ Բացի այդ, նա երկու անգամ հայտնվել է Գինեսի ռեկորդների գրքում՝ որպես մարմնի վրա ոսկորների ամենամեծ թվով դաջվածք ունեցող (139), ինչպես նաև մարմնի վրա միջատների ամենամեծ թվով դաջվածք ունեցող մարդ (176)։

### Մահ

Մահացել 2018 թվականի օգոստոսի 1-ին Մոնրեալում։ Լեդի Գագան հաստատել է Zombie Boy-ի մահը Twitter-ում. «Ես ավերված եմ իմ ընկերոջ՝ Ռիկ Ջենեսթի կամ Zombie Boy-ի ինքնասպանությամբ։ Մենք պետք է աշխատենք մշակույթը փոխելու, հոգեկան առողջությունը առաջին տեղում դնելու ուղղությամբ և ազատվենք այն նախապաշարմունքներից, որ մենք չենք կարող խոսել հոգեկան խնդիրների մասին։ Եթե դուք տառապում եք, օգնության համար դիմեք ձեր ընկերներին կամ ընտանիքին։ Մենք պետք է փրկենք միմյանց»։ Ավելի ուշ մահվան պատճառ է ճանաչվել դժբախտ պատահարը։ Սակայն 2019 թվականի հոկտեմբերին քննիչ Մելիսա Գանոնը որոշել է, որ մահը պատահականություն էր։ Նրա հետաքննությունը պարզել է, որ Ռիկը մահացել է մայթին գլխի հարվածի արդյունքում, և այն, որ Ռիկը գտնվել է ուժեղ ալկոհոլային հարբեցման և թմրադեղերի (մարիխուանա) ազդեցության վիճակում։ Զոհվածի որոշ հարազատներ ու ընկերներ համոզված են եղել, որ դա դժբախտ պատահար է։ Նա մահից առաջ չի թողել գրություն, վերջերս ամուսնացել է, և, ամենից դատելով, ունեցել է հաջող կարիերա։ Նրա մենեջերը, որը մոտավորապես եղել է նույն հասակի (~177 սանտիմետր), նշել է, որ պատշգամբի ճաղաշարերն իր ազդրերից ցածր են, և տեղեկացրել է, որ Ջենեսթը հաճախ ծխելու ժամանակ hենվում էր նրանց վրա։

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2009 | հֆ | Անիծված վիշապ | *Carny* | Քերնի |
| 2011 | ֆ |  | *Aquario* | կամեո |
| 2013 | ֆ | 47 ռոնիններ | *47 Ronin* | Ֆորման |
| 2013 | ֆ | Թունավոր սեր | *Poison Love* |  |
| 2013 | ֆ |  | *In Faustian Fashion* | Փյունիկ |
| 2014 | ֆ |  | *Love at Last Sight* | կամեո |
| 2015 | ֆ |  | *En Passant* | վռնդիչ |
| 2016 | վֆ |  | *Illustrated Man* | կամեո
 |
| 2017 | ս | Լուռ վկա | *Silent Witness* | «Գիշանգղ» |

Տես նաև
-------

* Էլայն Դևիդսոն
* Լաքի Դայմոնդ Ռիչ

Ծանոթագրություններ
------------------

1. 1 2
2. 1 2
3. ↑  «"Beastly" beauty and Thierry Mugler's skeleton boy». *San Francisco Chronicle*. 2011 թ․ մարտի 5. Արխիվացված է օրիգինալից 2011 թ․ մարտի 12-ին. Վերցված է 2011 թ․ մարտի 5-ին.
4. ↑  «47 Ronin: Entrevue exclusive avec Zombie Boy» (French). 2013. Արխիվացված է օրիգինալից 2014 թ․ հունվարի 6-ին.`{{cite web}}`: CS1 սպաս․ չճանաչված լեզու (link)
5. ↑  Odell, Amy (2011 թ․ մարտի 2). «Mugler Highlights: Gaga, Gaga's Pigtails, Precarious Footwear, and More Gaga». *The Cut / New York (magazine)*.
6. ↑  Gaga’s stylist Nicola Formichetti makes Mugler debut Արխիվացված 2013-01-14 archive.today, Olivia Bergin (*The Daily Telegraph*). January 20, 2011.
7. ↑  Mugler @ Paris Menswear A/W 11 Արխիվացված 2011-09-20 Wayback Machine, Alex Fury (SHOWstudio.com). January 19, 2011.
8. ↑  Paris Fashion Week: Mugler menswear is reborn, and Lady Gaga is the midwife, Adam Tschorn (*Los Angeles Times*). January 19, 2011.
9. ↑  Rethinking the Mugler Man, Cathy Horyn, (*The New York Times*). January 19, 2011.
10. ↑  Lady Gaga’s 'Born This Way' Video Premiers Արխիվացված 2011-05-02 Wayback Machine, Jillian Mapes (*Billboard*). February 28, 2011.
11. ↑  «Zombie Boy совершил самоубийство» (ռուսերեն). Վերցված է 2018 թ․ օգոստոսի 3-ին.
12. ↑  «Модель Зомби Бой найден погибшим. Что известно о его смерти». *medialeaks-ru.cdn.ampproject.org*. Արխիվացված է օրիգինալից 2020 թ․ հուլիսի 6-ին. Վերցված է 2020 թ․ հուլիսի 6-ին.
13. ↑  «Названа новая причина смерти Zombie Boy» (ռուսերեն). Lenta.ru. Վերցված է 2019 թ․ հոկտեմբերի 28-ին.
14. ↑  «Manager of Rick 'Zombie Boy' Genest believes death was an accident». *KING*. 2018 թ․ օգոստոսի 4.
15. ↑  "'Zombie Boy' Rick Genest's death accidental, says coroner", BBC News, October 28, 2019.

Արտաքին հղումներ
----------------

* Պաշտոնական կայք Edit this at Wikidata
* Ռիկ Ջենեսթ Internet Movie Database կայքում
* Ռիկ Ջենեսթը Rotten Tomatoes-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռիկ Ջենեսթ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Spotify |
|  |
| Թեմատիկ կայքեր | ČSFD · Internet Movie Database · MusicBrainz · WikiTree |
|  |
| Չափորոշչային վերահսկողություն | LCCN: no2014025856 · NLP: a0000002782287 · VIAF: 306392899 · WorldCat VIAF: 306392899 |

 |